laion/Wikipedia-Exotic huggingface dataset:
יחיאל בוחבוט

הרב יחיאל בוחבוט (ז' באייר ה'תר"ץ, מאי 1930 - ט' בניסן ה'תשפ"ב, 10 באפריל 2022) היה רבה הספרדי של קריית שמונה וראש מכון "אוצרות הגאונים". נולד בבני מלאל שבמרוקו למשה וצלטנה. למד כשנתיים בישיבה בעיר מולדתו מפי הרב שלמה מלול. בשנים ה'תש"ה - ה'תש"ו עבר ללמוד בישיבה במקנס אצל הרבנים שמואל חליווה ויצחק אוחנה, ובשנים ה'תש"ז-ה'תש"ח בישיבתו של הרב רפאל ברוך טולידאנו בראשות הרב שמעון ואנונו. בהמשך למד בישיבת אוצר התורה בקזבלנקה. בשנת ה'תש"ח נסע לצרפת ללמוד בישיבת חכמי צרפת באקס לה בן אצל הרב חיים יצחק חייקין. לאחר גמר לימודיו שב למרוקו, ושימש כרב קהילת "חסד לאברהם" בקזבלנקה. בשנת ה'תשכ"ו (1965/1966) עלה לישראל, והתיישב בקריית גת, שם היה אחראי על הכשרות ומוהל. באלול ה'תשמ"ג (ספטמבר 1983) הוכתר לרבה הספרדי של קריית שמונה לצד הרב האשכנזי צפניה דרורי, במקומו של רבו הרב יצחק אוחנה. לאחר צאתו לגמלאות עבר לירושלים והתגורר בשכונת הר נוף. הוא לימד בכולל "יחוה דעת" של הרב דוד יוסף. היה חבר מחלקת הכשרות של הרבנות הראשית לישראל. עמד בראש מכון "אוצרות הגאונים" להוצאת כתבי יד, במסגרתו הוציא את "דרשות רבי בצלאל אשכנזי" ועוד. התכתב עם חכמי דורו, בהם הרבנים עובדיה יוסף, יהושע מאמאן, אליהו אברז'ל, שמואל פנחסי, שלמה משה עמאר ועוד. נפטר ב-10 באפריל 2022 (ט' בניסן ה'תשפ"ב), כשבועיים לאחר פטירת בנו הרב משה צבי. נקבר בהר המנוחות. נישא לפנינה בת אברהם ואקנין, ונולדו להם שני בנים ושתי בנות. בנו הרב משה צבי בוחבוט כיהן כרבה של טבריה ומהדיר שו"ת רבי בצלאל אשכנזי. בן נוסף, הרב אברהם בוחבוט, הוא מנהל מחלקת שחיטה ויבוא בשר ברבנות הראשית לישראל. גיסו היה הרב יצחק פחימא, ראש ישיבה ושוחט בקולמר שבצרפת. על פי עדותו, ארגז מלא כתבי יד אבד במהלך השנים. מהמעט ששרד הוציא הספרים: ריח בני - פירושים על התורה ומדרשי חז"ל. ירושלים ה'תשנ"א. קול תחינה החדש והמדויק לתשעה באב - סדר התפילות והקינות. נוסח מוגה ומתוקן, בתוספת הלכות ומנהגים וביאור להפטרת תשעה באב על פי התרגום הערבי. כולל מגילת איכה וספר איוב. ירושלים, ה'תשנ"ח. הוציא לאור מכתב יד קובץ דרשות רבני מצרים הקדמונים מאת ר' ישראל תלמיד רבי בצלאל אשכנזי וחכמים נוספים. עם הערות וביאורים שם "יוסף ברכה". ישא ברכה דרשות על התורה והמועדים. נספח לספר "דרשות רבני מצרים הקדמונים". ספר "ארחות חיים" לרא"ש, עם ביאור יורה בינה. ירושלים, ה'תשנ"ה. הוציא מכתב יד דרשות ומאמרים מאת רבי בצלאל אשכנזי, בתוספת הערות וביאורים בשם "ישא ברכה", ותולדות חיי ר' בצלאל אשכנזי מאת בנו הרב משה צבי. ירושלים, ה'תשנ"ו. שיעורי הרב יחיאל בוחבוט, אתר ישיבה יחיאל בן משה בוחבוט (1930-2022), דף שער בספרייה הלאומית ראו בהספד שכתב עליו ב"אור המערב" ו, תש"ן, עמ' 95 - 98. ראו בהספד שכתב אודותיו במקבציאל כז, תשנ"ט, עמ' שכד-של ראו בהספד שכתב עליו ב"אור המערב" ד, תשמ"ט, יג-יד. הרב אברהם אסולין, "תורת אמך: מנהגים לימי הצומות והתעניות, בין המצרים, ט' באב ואבלות", תשע"ג, עמ' ד. יביע אומר חלק ז אבן העזר סימן ח מנחת שמואל ד חלק יורה דעה סימן א משה ויסברג, רב העיר נפטר שבועיים אחרי בנו הרב, באתר בחדרי חרדים, 10 באפריל 2022
ריאה מיאזווה

יפן זהו שם יפני; שם המשפחה הוא Miyazawa. ריאה מיאזווה (ביפנית: 宮沢 りえ; נולדה ב-6 באפריל 1973). היא שחקנית קולנוע וטלוויזיה יפנית. על עבודתה היא זכתה בשישה פרסים של האקדמיה היפנית לקולנוע ובשלושה פרסי "קינמה ג'ונפו". ריאה מיאזווה נולדה בטוקיו למשפחה מעורבת הולנדית-יפנית. מגיל 11 היא החלה להשתתף בפרסומות והמשיכה לתוכניות ילדים. היא הצטלמה במספר סרטים לילדים. בשנת 1989 היא החלה בקריירה של זמרת והוציאה את אלבומה הראשון "MU". האלבום הגיע למקום השלישי במצעד הפזמונים ביפן. בהמשך היא הוציאה עוד כמה אלבומים אך עם הצלחה פחותה. מיאזווה פרצה להכרה כלל ארצית כאשר בשנת 1991 הצטלמה בערום בספר צילומים Santa Fe. אחד הצילומים פורסם בעיתונים בעלי תפוצה ארצית "יומיאורי שימבון" ו-"אסאחי שימבון". הדבר היה חריג למדינה וגרם לוויכוח סוער בתקשורת. כתוצאה מכך מיאזווה זכתה בפרסום רב וספר נמכר בכ-1.5 מיליון העתקים. בשנת 1992 היא הודיע על חתונה קרובה עם מתאבק סומו, אך בשנת 1993 החתונה בוטלה. בספטמבר 1994 היא ניסתה להתאבד ככל הנראה על רקע של שתיית אלכוהול ומאבקי כוח עם האמא שהייתה המנהלת שלה. בתחילת 1996 מיאזווה עברה לקליפורניה, אך כבר בשנת 1997 היא חזרה ליפן והמשיכה את הקריירה בקולנוע. בשנת 2001 היא זכתה בפרס "השחקנית הטובה ביותר" בפסטיבל הסרטים הבינלאומי במוסקבה עבור משחקה בסרט Peony Pavilion ובשנת 2014 היא זכתה בפרס בפסטיבל קולנוע של טוקיו. על משחקה בסרט The Twilight Samurai ‏ (2002) היא קיבלה "פרס קינמה ג'ונפו". היא קיבלה פרס זה גם בשנת 2004 עבור משחקה ב-The Face of Jizo. בשנת 2016 מיאזווה זכתה בפרס של אקדמיה לקולנוע היפנית על משחקה בסרט "אהבתה מרתיחה את מי האמבט". בשנת 2009 מיאזווה הודיע שהיא בהריון מגולש יפני. במאי 2009 לזוג נולדה בת. בשנת 2016 הם התגרשו. מדיה וקבצים בנושא ריאה מיאזווה בוויקישיתוף ריאה מיאזווה, ברשת החברתית אינסטגרם ריאה מיאזווה, במסד הנתונים הקולנועיים IMDb (באנגלית) ריאה מיאזווה, באתר "אידיבי", מאגר הידע העברי לקולנוע ישראלי ועולמי ריאה מיאזווה, באתר AllMovie (באנגלית) ריאה מיאזווה, באתר Rotten Tomatoes (באנגלית) ריאה מיאזווה, באתר Metacritic (באנגלית) ריאה מיאזווה, במסד הנתונים הקולנועיים KinoPoisk (ברוסית) ריאה מיאזווה, באתר AllMusic (באנגלית) ריאה מיאזווה, באתר MusicBrainz (באנגלית) ריאה מיאזווה, באתר Discogs (באנגלית) אנציקלופדה של הפופ היפני, דף 149
אל-אחמדי (מחוז)

אל-אחמדי (בערבית: محافظة الأحمدي) הוא אחד מששת המחוזות של כווית. מחוז אל-אחמדי מורכב מתתי-המחוזות הבאים: אבו חליפה אל-אחמדי אל-עקילה דאהר פההיל פינטאס האדיה ג'אבר אל עלי מחבולה מנגף ריקה סובאהיה סבאח אל-אחמד סי סיטי ואפרה ג'ביר עבדאללה ג'ביר עבדאללה השני כיהן כמושל המחוז בין 1962-1985. המחוז ממוקם כ-33 ק"מ מבירת כווית, כווית סיטי. הטמפרטורה הממוצעת היא 28 מעלות צלזיוס. החודש הכי חם הוא אוגוסט (40 מעלות צלזיוס), והחודש הקר ביותר הוא דצמבר (15 מעלות צלזיוס). כמות המשקעים הממוצעת היא 164 מילימטרים בשנה. חודש נובמבר הוא החודש שיש בו הכי הרבה גשם (65 מ"מ גשם), וחודש יוני הוא החודש שיש בו הכי פחות גשם (1 מ"מ גשם). מדיה וקבצים בנושא אל-אחמדי בוויקישיתוף מפת כווית Alan Rush (1987). Al-Sabah: History & Genealogy of Kuwait's Ruling Family, 1752-1987. London: Ithaca Press. ISBN 978-0-86372-081-9. Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה)
קונג

נהר קונג (בלאית: ເຊກອງ; בקמרית: សេកុង; בווייטנאמית: sông Sê Kông) הוא נהר במרכז וייטנאם. מקורו של הנהר במחוז Thừa Thiên–Huế שבמרכז וייטנאם, משם הוא זורם 480 קילומטרים (300 מיל) דרך דרום לאוס ומזרח קמבודיה. הוא מצטרף לנהר מקונג ליד העיירה Stung Treng בקמבודיה. חלק מהנתיב שלו מהווה את גבול לאוס–קמבודיה. נהר Xe Kaman מדיה וקבצים בנושא קונג בוויקישיתוף
אוסף פיליפס

אוסף פיליפס (באנגלית: The Phillips Collection) הוא מוזיאון לאמנות שהוקם על ידי דאנקן פיליפס על בסיס האוסף המשפחתי. המוזיאון נפתח בשנת 1921 בוושינגטון די. סי. דאנקן פיליפס נולד למשפחה מבוססת שמקורה בפיטסבורג. הוא עסק בביקורת אומנות והרחיב את אוסף המשפחתי באופן משמעותי. בשנת 1921 הוא התחתן עם ציירת מרג'ורי אקר. ביחד הם המשיכו בהרחבת האוסף. בשנת 1921 הם פתחו את האוסף לציבור בביתם בוושינגטון. זה היה מוזיאון של אמנות מודרנית הראשון בארצות הברית. בשנת 1930 כאשר אוסף עבר 600 פריטי אמנות הם החליטו לתת את הבניין כולו לטובת המוזיאון ועברו להתגורר לבניין אחר. תחילת האוסף היה ביצירות של אמנות מודרנית. בהדרגה הזוג רכש ציורים של אמנים אהובים כמו אל גרקו, ז'אן-בטיסט סימאון שארדן, פרנסיסקו גויה, פול סזן ואדוארד מאנה. כיום האוסף כולל פריטים רבים של אימפרסיוניזם. ציור של פייר-אוגוסט רנואר "סעודת השייטים" הוא בין המפורסמים באוסף. עד לשנות ה-60 אוסף לא היה מאורגן באופן כרונולוגי. הוא אורגן במטרה לתת ביטוי לקשר בין האמנים השונים לפי השקפת עולם של הבעלים. דאנקן פיליפס רכש ציורים רבים של ציירים אותם אהב במיוחד כמו פייר בונאר (17 יצירות), ז'ורז' בראק (13 יצירות) ומארק רוטקו (7 יצירות). "חדר רוטקו" היה החדר הראשון במוזיאון שהוקדש כולו לצייר בודד. פיליפס רכש ציורים של ציירים אמריקאים בטרם הם זכו להצלחה כמו ג'ון מרין, ג'ורג'יה או'קיף, ארתור דאב ואוגוסטוס וינסנט טאק. בכך הוא נתן לציירים אפשרות להתפרנס ולהמשיך בעבודת אמנות. בשנת 1960 לבניין התווסף אגף חדש. אגף זה שופץ והורחב בשנת 1989 הודות לתרומה של איש עסקים יפני ומאז הוא נקרא Goh Annex. בשנת 2006 שטחי המוזיאון התרחבו בכ-65% תוך בניית מתחם תת-קרקעי. הרחבה זו אפשרה בין היתר להפעיל מרכז לימודים תוך שיתוף פעולה עם אוניברסיטת מרילנד. דאנקן פיליפס נפטר בשנת 1966 ואשתו ירשה אותו בניהול המקום. בנם ניהל את המוזיאון עד לשנת 1992. מדיה וקבצים בנושא אוסף פיליפס בוויקישיתוף אתר האינטרנט הרשמי של אוסף פיליפס (באנגלית) אוסף פיליפס, ברשת החברתית פייסבוק אוסף פיליפס, ברשת החברתית אקס (טוויטר) אוסף פיליפס, ברשת החברתית אינסטגרם אוסף פיליפס, ברשת החברתית LinkedIn אוסף פיליפס, סרטונים בערוץ היוטיוב אוסף פיליפס, באתר פינטרסט אוסף פיליפס, באתר אנציקלופדיה בריטניקה (באנגלית)
בן מקדהוי (דרום אפריקה)

בן מקדהוי הוא הר בגובה 3,001 מטרים (9,846 רגל) במחוז הכף המזרחי של דרום אפריקה, חלק רכס הרי הדראקנסברג. הוא נקרא על שם ההר בן מקדהוי בסקוטלנד. פסגת ההר היא הפסגה הגבוהה ביותר בכף המזרחי, שנמצאת כולה בתוך דרום אפריקה; בהר בן מקדהוי נמצא גם מעבר ההרים הגבוה ביותר בדרום אפריקה. "Ben Macdhui". South Africa Tourism. אורכב מ-המקור ב-2011-06-06. נבדק ב-2010-10-03. "Highest passes ranking". Mountain Passes South Africa.
מכתש מונטגנאיס

מכתש מונטגנאיס (באנגלית: Montagnais crater) הוא מכתש פגיעה הממוקם על המדף היבשתי מדרום לנובה סקוטיה, קנדה. הוא בעל 45 קילומטרים (28 מיל) בקוטר, וגילו מוערך ב-50.50 ± 0.76 מיליון שנים (תקופת האאוקן). המכתש נמצא מתחת לים וקבור מתחת למשקעים ימיים. תיעוד RASC של מכתש מונטגנאיס מכתש מונטגנאיס באתר Crater Explorer
לזמי

לזמי הוא שם משפחה שמקורו בעיירה לזמה במחוז ויזקאיה, ספרד. האם התכוונתם ל... אריאל לזמי – כדורגלן ישראלי בת אל לזמי – כדורסלנית ישראלית נעמה לזימי – פוליטיקאי ישראלי סמי לזמי – זמר ישראלי אתר אנו – מוזיאון העם היהודי
קאדי (כדורגלן)

קאדי איורי בורחס מלינובסקי (באנגלית: Kady Iuri Borges Malinowski; נולד ב-2 במאי 1996) הוא כדורגלן ברזילאי המשחק בעמדות הקיצוני הימני והקשר ההתקפי בקרסנודאר. קאדי גדל במחלקת הנוער של קוריטיבה, ואחר כך החל לשחק גם בקבוצה הבוגרת, תוך שהוא מושאל לקבוצות ברזילאיות נוספות. ביולי 2019 עבר לאירופה, וחתם באשטוריל מליגת העל הפורטוגלית. בינואר 2020 עבר לווילפרנקואנסה מהליגה הפורטוגלית השנייה. ב-11 ביוני 2021 חתם בקרבאך מליגת העל האזרית. הוא ערך את הופעת הבכורה שלו בקבוצה ב-22 ביולי 2021, בתיקו 0–0 עם מ.ס. אשדוד במשחק הראשון של הסיבוב השני של מוקדמות הקונפרנס ליג. הוא כבש את שער הבכורה שלו ב-12 באוגוסט 2021, שער שהביא לקבוצתו ניצחון 1–0 על א.א.ל. לימסול והעלה אותה לשלב פלייאוף הקונפרנס ליג, לאחר שניצחה 2–1 בסיכום שני המפגשים. ב-30 בספטמבר 2021 כבש צמד בניצחון קבוצתו 4–1 על אומוניה ניקוסיה בשלב הבתים של הקונפרנס ליג. השער הראשון שכבש נבחר לשער השבוע בטורניר, ואף היה מועמד לשער הטוב ביותר שהובקע בשלב הבתים של המפעל. בעונת 2021/2022 כבש 12 שערים ובישל 13 נוספים ב-24 משחקים בליגת העל האזרית, ובסך הכל כבש 20 שערים ובישל 17 נוספים ב-43 משחקים בכל המסגרות. מדיה וקבצים בנושא קאדי בוויקישיתוף קאדי, ברשת החברתית אינסטגרם קאדי, באתר Transfermarkt קאדי, באתר Soccerway קאדי, באתר WorldFootball.net קאדי, באתר FootballDatabase.eu "Qarabağ"dan yeni transfer - Rəsmi, qol.az (באזרית) Qarabag vs. Ashdod - 22 July 2021 - Soccerway, int.soccerway.com "Qarabağ" AEL-ə qalib gəlib pley-offa yüksəldi - Yenilənib, qol.az (באזרית) Kadi Borqesin qolu Konfrans Liqasında ən yaxşı seçildi, Sport24.az (באזרית) UEFA ən yaxşını seçdi: “Qarabağ”ın qolu..., qol.az (באזרית) Kadinin qolu ən yaxşılar sırasında, qol.az (באזרית) Kady - Stats 21/22, www.transfermarkt.com (באנגלית)
אנדראס אובסט

אנדראס אובסט (בגרמנית: Andreas Obst; נולד ב-13 ביולי 1996) הוא כדורסלן גרמני המשחק בעמדת הסמול פורוורד בבאיירן מינכן. לאחר ששיחק במחלקות הנוער של מועדונים מקומיים, אובסט החל לשחק כדורסל במחלקת הנוער של ברוזה במברג. בעונת 2014/2015 החל לשחק עם הקבוצה הבוגרת. בעונת 2016/2017 הושאל לגיסן 46', ובקיץ 2017 חתם ברוקסט גותה, העולה הטרייה לבונדסליגה הגרמנית. בתום העונה ירדה הקבוצה לליגה השנייה, ואובסט עבר לאוברדוירו מליגת העל הספרדית. בקיץ 2019 חתם ברטיופארם אולם מהבונדסליגה הגרמנית. ב-6 ביולי 2021 חתם בבאיירן מינכן, המשחקת בבונדסליגה וביורוליג. מדיה וקבצים בנושא אנדראס אובסט בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) JobStairs GIESSEN 46ers | GIESSEN 46ers leihen Youngster Andreas Obst von Meister Bamberg aus, JobStairs GIESSEN 46ers, ‏2016-06-14 (ב־) Fabian Wölfling, Basketballer aus Halle auf Vereinssuche: Wohin es Andreas Obst jetzt zieht, www.mz.de (בגרמנית) ratiopharm ulm, Andreas Obst kommt für zwei Jahre, ratiopharm ulm (ב־) Ananas auf die Pizza? Obst auf dem Court! Bayern München verpflichtet Nationalspieler Andi Obst, www.easycredit-bbl.de
ישראל מאיר מזרחי

הרב ישראל מאיר מזרחי (ה'ת"ן - התקי"א בערך) היה רב בירושלים, שד"ר ומחבר שו"ת פרי הארץ. נולד בסביבות שנת ה'ת"ן (1690) לרבי יוסף, בנו של הרב אברהם מזרחי, מחבר ספר 'זיכרון לבני ישראל' על הלכות שחיטה. אביו נפטר כשהיה כבן 6, כך שגדל אצל אחיו, הראשון לציון הרב נסים חיים משה מזרחי, מחבר שו"ת אדמת קודש. למד בישיבת בית יעקב על שם רבי יעקב ישראל פירירה בירושלים, אצל רבי יהודה הכהן טנוג'י וכן מפי הראשון לציון רבי אברהם יצחקי. בשנת התפ"ו יצא לשליחות דרבנן, יחד עם רבי יוסף טאראגאן, למען כוללות ירושלים לטורקיה ויוון, בשנת התפ"ז, במהלך מסעו הוציא לאור את חלקו הראשון של ספר השו"ת שחיבר, פרי הארץ בקושטא, בהסכמת הרב אפרים נבון, מחבר ספר מחנה אפרים, והרב יהודה רוזאניס, בעל ספר משנה למלך. בשנת הת"צ היה ביוון, שם נשא ונתן בהלכה עם רבי חיים משה אמריליו, רבה של שאלוניקי. בעוברו בקורפו ייסד ישיבה. הפיץ במהלך שליחותו את מנהג אמירת תיקון חצות על פי האר"י, ואף הוציא לאור נוסח של התיקון. לאחר שחזר לארץ ישראל, התמנה לדיין בבית דינו של הרב אליעזר נחום ולימד בישיבת בית יעקב פירירה, מתלמידיו נמנה רבי יונה נבון, רבו של מרן החיד"א ומחבר שו"ת נחפה בכסף. נחשב לאחד מחשובי רבני ירושלים, וחתם על תקנות והסכמות לספרים רבים. התכתב בהלכה עם חכמי דורו, וביניהם רבי חיים אלפאנדרי, רבי בנימין קאזיס, רבי ישועה שבאבו והראשון לציון רבי אברהם ישראל זאבי. בסוף חייו התמנה לראש ישיבת בית יעקב בירושלים, לאחר פטירת רבי יצחק הכהן רפפורט למשך כשנה. נפטר בסביבות שנת 1752, ונטמן בבית הקברות היהודי בהר הזיתים, לצד אחיו, רבי נסים. אחרי מותו הדפיס בנו רבי שלמה חייא את חלק ב' של שו"ת פרי הארץ בשאלוניקי, חלק ג'. נשא לאשה את בת אחיו, רבי נסים. בניו היו רבי שלמה חייא מזרחי והרב דוד מזרחי. שו"ת פרי הארץ (ג' חלקים; קושטא תפ"ז, שאלוניקי תקט"ו, ירושלים תרס"ה). ספר גדול בכמות ואיכות מדרושים נחמדים בשם תפארת ישראל (בכת"י). נר המזרחי - באור לתוספי הרא"ם על ספר מצוות גדול בהלכות חנוכה (בכת"י). מספר הערות וחידושים שלו על הלכות פסח ומגילה בשולחן ערוך ובפרי חדש נדפסו בקובץ בית אהרן וישראל קובץ בית אהרן וישראל כב, שנה ד' גיליון ג', עמוד ז'. שם הגדולים מערכת גדולים אות מ [יט] מה' מאיר מזרחי. הרב ישראל מאיר מזרחי, פרי הארץ חלק א', באתר היברובוקס הרב ישראל מאיר מזרחי, פרי הארץ חלק ב', באתר היברובוקס הרב ישראל מאיר מזרחי, פרי הארץ חלק ג', באתר היברובוקס הרב ישראל מאיר מזרחי, ‏פרי הארץ חלק ג', באתר הספרייה הממלכתית של רוסיה חכם ישראל מאיר מזרחי, באתר "החכם היומי" ישראל מאיר בן יוסף מזרחי, דף שער בספרייה הלאומית הגהות רב ישראל מאיר מזרחי על הפרי חדש בוויקיטקסט, מהד' קאשי כלכתה ה'תר"ד שם הגדולים מערכת גדולים אות מ [יט] מה' מאיר מזרחי שם הגדולים מערכת ספרים אות נ [מד] נר המזרחי גיליון כ"א
HCL Technologies

הייץ' סי אל טכנולוגיות (באנגלית: HCL Technologies) היא חברה הודית רב-לאומית טכנולוגית המספקת פתרונות IT. מטה החברה הראשי נמצא בעיר נוידה, אוטר פרדש, הודו ומלבדו לחברה כ-50 נציגויות במדינות שונות: סין, הונג קונג, הודו, אינדונזיה, ישראל, יפן, מלזיה, ערב הסעודית, סינגפור ועוד. החברה הוקמה בשנת 1976, מעסיקה כ-208,800 עובדים ונמצאת ברשימת 20 החברות הגדולות ביותר בבורסה הלאומית לניירות ערך בהודו. בשנת 2021, רשמה החברה הכנסת שיא בסך 10 מיליארד דולר. הייץ' סי אל טכנולוגיות הוקמה בשנת 1976 תחת השם Microcomp Limited על ידי שיב נאדאר (Shiv Nadar) במטרה למכור מחשבים אישיים. בחודש אוגוסט 1976, מותגה החברה מחדש תחת השם Hindustan Computers Limited. בשנת 1991, הקימה החברה 3 חברות בנות: HCL Technologies HCL Infosystems HCL Healthcare בחודש אוקטובר 1999, מותגה החברה מחדש תחת השם HCL Technologies Limited. בשנת 2001, הקימה חברת בת נוספת בשם HCL Enterprise Solutions Limited. בשנת 2002, רכשה הייץ' סי אל את חברת גולף מחשבים (Gulf Computers). בשנת 2007, רשמה החברה הכנסות של כ-4.9 מיליארד דולר. בחודש פברואר 2014, הקימה חברת בת נוספת בשם HCL Healthcare. בשנת 2017, הכנסות החברה חצו את רף ה-9 מיליארד דולר והיא העסיקה כ-100,000 עובדים ב-31 מדינות. בשנת 2009, שכרה הייץ' סי אל משרדים מחברת לוינשטין נכסים בפארק ההייטק ביוקנעם. בשנת 2010, נערכו מספר פגישות בין שר התמ"ת הישראלי, בנימין בן אליעזר, למנכ"ל החברה. מדיה וקבצים בנושא HCL Technologies בוויקישיתוף אתר האינטרנט הרשמי של HCL Technologies HCL Technologies, ברשת החברתית פייסבוק HCL Technologies, ברשת החברתית אקס (טוויטר) HCL Technologies, סרטונים בערוץ היוטיוב זירוקס מאיימת על 600 מעובדיה: נפטר אתכם אם לא תעברו להודו, באתר כלכליסט HCL Technologies History | HCL Technologies Information, The Economic Times (באנגלית) HCL Tech.: Reports, Company History, Directors Report, Chairman's Speech, Auditors Report of HCL Tech. - NDTV, www.ndtv.com (באנגלית) HCL Technologies Consolidated Profit & Loss account, HCL Technologies Financial Statement & Accounts, www.moneycontrol.com (באנגלית) HCL Technologies reports quarterly results for the FY quarter ending on September 30, 2020, News Powered by Cision (באנגלית) HCL, Denodo, ‏2015-08-31 (באנגלית) The amazing story of the birth of HCL, www.rediff.com Partners | Microsoft Power BI, powerbi.microsoft.com (באנגלית) HCL ENTERPRISE SOLUTIONS (INDIA) LIMITED - Company, directors and contact details | Zauba Corp, www.zaubacorp.com HCL Technologies to Acquire Leading Manager of Voice, Data and Wireless Expense Services, www.insidearm.com, ‏2008-08-26 (באנגלית) John Sarkar / TNN / Updated: Feb 7, 2014, 02:42 Ist, HCL enters healthcare business with Rs 1,000 crore - Times of India, The Times of India (באנגלית) "HCL launches TalentCare to bridge supply gap in IT, Healthcare, Banking". The Economic Times. נבדק ב-2022-06-26. אלעזר לוין, חברת HCL שכרה מחברות לוינשטיין וכ.א.מ. 400 מ”ר ביקנעם, ותשלם 62 שקל למ”ר לחודש חברה הודית תפתח סניף ביקנעם, באתר mynetafula, ‏2009-01-06 ישראל והודו יקימו מיזם משותף לבחינת הטכנולוגיות הישראליות לטיהור מי שופכין לטובת חקלאות, באתר www.economist.co.il אנקורי, מירב (2010-01-11). "בן אליעזר לסגן נציב התכנון ההודי: פעל לטובת אזור סחר חופשי". Globes. נבדק ב-2022-06-26.
ארנולד בישר

ארנולד בישר (בגרמנית: Arnold Büscher; באד אינהאוזן, 16 בדצמבר 1899 – פולין, 2 באוגוסט 1949) היה קצין אס אס גרמני, פושע מלחמה, האופטשטורמפיהרר (סרן). כיורשו של אמון גת, הוא היה המפקד השני והאחרון של מחנה הריכוז קרקוב-פלאשוב מספטמבר 1944 עד ינואר 1945. הוריו של ארנולד בישר ניהלו מאפייה ברהמה (Rehme) שכיום נקראת באד אינהאוזן. בסיום בית הספר היסודי, החל להתלמד כסוחר בהמבורג ב-1915. בשנים 1917 עד 1919 במלחמת העולם הראשונה שירת בצבא, ולאחר מכן עבד בחברת ביטוח. ב-1926 התחתן בהמבורג. בשנות ה-20 הורשע שוב ושוב (נכלא בחלקו) בגין גניבה, קבלת סחורה גנובה, הונאה וזיוף. ב-1931 הפך בישר לחבר באס אס. לאחר פרוץ מלחמת העולם השנייה עבד במספר מחנות ריכוז, ביניהם פלוסנבירג, בוכנוולד, זקסנהאוזן ונוינגמה. בישר הפך למפקד מחנה הריכוז פלאשוב לאחר שאמון גת נעצר על ידי הקריפו ב-13 בספטמבר 1944. בישר התנגד למאמציו של אוסקר שינדלר לצרף 300 נשים יהודיות לרשימתו של שינדלר (יהודי שינדלר) לעבודה במפעל החדש של שינדלר בברינליץ, במקום לשלוח אותן לאושוויץ יחד עם יהודים אחרים בפלאשוב. עם זאת, שינדלר הצליח לשלם ולשחד את ריכרד בר, מפקד אושוויץ, כדי שישלח את 300 הנשים היהודיות למפעלו. ב-23 בינואר 1948 נדון בישר למוות בפולין על פשעים בפאלשוב. הוא נתלה ב-2 באוגוסט 1949. Stefan Hördler, Christoph Kreutzmüller: Ein KZ-Kommandant aus Rehme. Arnold Büscher (1899–1949). In: Beiträge zur Geschichte der Städte Löhne und Bad Oeynhausen. Band 22. Bielefeld 2013, S. 127–133. Crowe, David M. Oskar Schindler: The Untold Account of His Life, Wartime Activities, and the True Story Behind the List. Westview Press, Cambridge, MA, 2004, 0-465-00253-5, pp. 357–358. Benz, Wolfgang. Der Ort des Terrors. Geschichte der nationalsozialistischen Konzentrationslager. (The Place of Terror. History of Nazi Concentration Camps.). C.H. Beck, Munich, 2005, 3-406-57237-1, p. 272.
בן בררטון דיאס

בנג'מין אנתוני ברטון (בספרדית: Benjamin Anthony Brereton; נולד ב-18 באפריל 1999), הידוע בשם בן ברטון דיאז (בספרדית: Ben Brereton Díaz) הוא כדורגלן צ'יליאני-אנגלי המשחק בעמדת החלוץ בסאות'המפטון מהפרמייר ליג ובנבחרת צ'ילה. בררטון נולד בסטוק-און-טרנט, סטפורדשייר למרטין בררטון, שוטר אנגלי וכדורגלן חובב לשעבר, ולאנדריאה, ילידת קונספסיון, צ'ילה. מגיל שבע עד 14 שיחק בררטון במחלקות הנוער של מנצ'סטר יונייטד. בשנת 2013, הוא עבר לסטוק סיטי. בקיץ 2015 לאחר שחרורו מסטוק סיטי חתם בנוטינגהאם פורסט. הוא ערך את הופעת הבכורה שלו בקבוצה הבוגרת של המועדון ב-25 בינואר 2017 בהפסד 0–2 ללידס יונייטד. הוא הבקיע את שערו הראשון ב-4 בפברואר נגד אסטון וילה והעניק לקבוצתו ניצחון 1–2. ב-28 באוגוסט 2018 הושאל דיאס לבלקברן רוברס. ב-4 בינואר 2019, ההעברה הפכה לקבועה. לאחר שכבש שישה שערים בחמישה משחקים, כולל שלושער מול קארדיף סיטי, זכה בפרס שחקן החודש בצ'מפיונשיפ לחודש ספטמבר 2021. ב-4 ביולי 2023 חתם בויאריאל מלה ליגה. ב-5 בינואר 2024 הושאל לשפילד יונייטד עד לסיום העונה. ב-30 ביולי 2024 סיכם בסאות'המפטון מהפרמייר ליג עד 2028. בררטון, שנולד לאב אנגלי ולאם צ'יליאנית, יכול היה לייצג את שתי הנבחרות, האנגלית והצ'יליאנית. בנבחרות הנוער שיחק עבור אנגליה, וב-2021 ערך הופעת בכורה בנבחרת צ'ילה הבוגרת. דיאס היה חלק מסגל הנבחרת בקופה אמריקה 2021, וב-14 ביוני ערך את הופעת הבכורה שלו נגד מול ארגנטינה במשחק שהסתיים בתיקו 1–1. ב-18 ביוני כבש את שער הבכורה בניצחון 0–1 על בוליביה. נכלל בסגל נבחרת צ'ילה לטורניר קופה אמריקה 2024. מדיה וקבצים בנושא בן בררטון דיאס בוויקישיתוף בן בררטון דיאס, באתר Transfermarkt בן בררטון דיאס, באתר Soccerway בן בררטון דיאס, באתר BDFutbol בן בררטון דיאס, באתר WorldFootball.net בן בררטון דיאס, באתר National Football Teams בן בררטון דיאס, באתר FootballDatabase.eu Transfer gossip: Liverpool plan £10m bid for Nottingham Forest’s Blythe Bridge ace Ben Brereton | Stoke Sentinel, web.archive.org, ‏14 במרץ 2017 SoyChile, La desconocida raíz penquista de Ben, el “inglés” que ayer debutó en la Roja, SoyChile, ‏15 ביוני 2021 (ב־) Rodrigo Fuentealba, El nuevo estatus de Ben Brereton, la gran esperanza de gol de Chile en Eliminatorias, La Tercera, ‏3 בנובמבר 2021 Blackburn Rovers FC, Ben Brereton, Blackburn Rovers FC Blackburn Rovers FC, Blackburn Rovers FC, Blackburn Rovers FC Nómina oficial – Selección Chilena – CONMEBOL Copa América EE.UU. 2024 באתר הרשמי של התאחדות הכדורגל הצ'יליאנית, 13 ביוני 2024 (בספרדית)
לא ספורטיבי

בלתי ספורטיבי (באנגלית: Bad Sport) היא סדרת טלוויזיה דוקומנטרית אמריקאית של נטפליקס, שעלתה לשירות ההזרמה של החברה ב-6 באוגוסט 2021. הסדרה עוקבת אחרי שישה אירועים בעולם הספורט שכללו מימד של פשע ושחיתות: פרשת גילוח נקודות בקבוצת הכדורסל של אוניברסיטת אריזונה סטייט בשנת 1994. מעורבותו של נהג המרוצים רנדי לנייר (אנ') בהברחת סמים לתחומי ארצות הברית. פרשת הטיית המשחקים בסרייה א' 2006, בהנהגתו של לוצ'יאנו מוג'י. שערוריית ההחלקה האמנותית באולימפיאדת החורף 2002 (אנ'). הונאות ביטוח שנחשפו בעולם הרכיבה ותצוגות הסוסים, שכללו רצח של סוסים על מנת לזכות בדמי הביטוח. פרשת מכירת משחקי קריקט, שבה היה מעורב הנסי קרוניה, קפטן נבחרת דרום אפריקה בקריקט. (אנ') "לא ספורטיבי", במסד הנתונים הקולנועיים IMDb (באנגלית) "לא ספורטיבי", באתר נטפליקס "לא ספורטיבי", במסד הנתונים הקולנועיים KinoPoisk (ברוסית) Austin Slenk, 'Bad Sport' Trailer Delves Deep Into the Criminal Side of Sports in Netflix Docuseries, Collider, ‏2021-09-29 (באנגלית אמריקאית) Stream It Or Skip It: ‘Bad Sport’ on Netflix, a New Documentary Collection of Sports Scandals, Decider, ‏2021-10-06 (באנגלית אמריקאית) Schager, Nick (2021-10-06). "Wildest Sports Scandals Revealed, From Drug Trafficking to Horse Murder". The Daily Beast (באנגלית). נבדק ב-2022-06-29. Bad Sport release schedule: Release dates for new episodes of docu-series, Radio Times (באנגלית)